DA Den Europæiske Unions Tidende C 313/23

Dom afsagt af Retten i Første Instans den 22. oktober 2008 — TV 2/Danmark mod Kommissionen

(Forenede sager T-309/04, T-317/04, T-329/04 og T-336/04) (1)

(Statsstøtte - foranstaltninger truffet af de danske myndigheder over for det offentlige tv-selskab TV2 til finansiering af dets public service-opgaver - foranstaltninger kvalificeret som statsstøtte, der er delvis forenelig og delvis uforenelig med fællesmarkedet - annullationssøgsmål - formaliteten - retlig interesse - ret til forsvar - radio- og tv-selskabers public service-opgaver - definition og finansiering - statsmidler - begrundelsespligt - undersøgelsesforpligtelse)

(2008/C 313/42)

Processprog: engelsk og dansk

Parter

Sagsøger i sag T-309/04: TV 2/Danmark A/S (Odense, Danmark) (ved advokaterne O. Koktvedgaard og M. Thorninger)

Intervenient til støtte for sagsøgeren i sag T-309/04: Union européenne de radio-télévision (EBU), (Grand-Saconnex, Schweiz) (ved avocat A. Carnelutti)

Sagsøger i sag T-317/04: Kongeriget Danmark (ved J. Molde, som befuldmægtiget, bistået af advokaterne P. Biering og K. Lundgaard Hansen)

Sagsøger i sag T-329/04: Viasat Broadcasting UK Ltd (West Drayton, Middlesex, Det Forenede Kongerige) (ved advokaterne S. Hjelmborg og M. Honoré)

Intervenienter til støtte for sagsøgeren i sag T-329/04: SBS TV A/S, tidligere TV Danmark A/S (Skovlunde, Danmark) og SBS Danish Television Ltd, tidligere Kanal 5 Denmark Ltd (Hounslow, Middlesex, Det Forenede Kongerige) (ved avocats D. Vandermeersch, K.-U. Karl og H. Peytz)

Sagsøgere i sag T-336/04: SBS TV A/S og SBS Danish Television Ltd

Intervenient til støtte for sagsøgerne i sag T-336/04: Viasat Broadcasting UK Ltd

Sagsøgt i sagerne T-309/04, T-317/04, T-329/04 og T-336/04: Kommissionen for De Europæiske Fællesskaber (i sagerne T-309/04, T-317/04 og T-329/04 ved H. Støvlbæk og M. Niejahr, som befuldmægtigede, i sag T-329/04 ligeledes ved N. Kahn, som befuldmægtiget, og i sag T-336/04 ved N. Kahn og M. Niejahr, som befuldmægtigede)

Intervenienter til støtte for sagsøgte i sag T-309/04: SBS TV A/S, SBS Danish Television Ltd og Viasat Broadcasting UK Ltd

Intervenienter til støtte for sagsøgte i sagerne T-329/04 og T-336/04: Kongeriget Danmark, TV 2/Danmark A/S og EBU

Sagens genstand

I sagerne T-309/04 og T-317/04 principalt påstande om annullation af Kommissionens beslutning 2006/217/EF af 19. maj 2004 om Danmarks foranstaltninger til fordel for TV2/Danmark (EUT 2006 L 85, s. 1, og berigtigelse i EUT 2006 L 368, s. 112), og subsidiært påstande om annullation af denne beslutnings artikel 2 eller artikel 2, stk. 3 og 4, og i sagerne T-329/04 og T-336/04 påstande om annullation af beslutningen, for så vidt som den erklærer en statsstøtte for delvist forenelig med fællesmarkedet.

Konklusion

1) Sagerne T-309/04, T-317/04, T-329/04 og T-336/04 forenes med henblik på dommen.

2) Kommissionens beslutning 2006/217/EF af 19. maj 2004 om Danmarks foranstaltninger til fordel for TV2/Danmark annulleres.

3) TV 2/Danmark A/S, Kongeriget Danmark og Kommissionen for De Europæiske Fællesskaber bærer hver især deres egne omkostninger i sagerne T-309/04 R og T-317/04 R.

4) Kommissionen bærer sine egne omkostninger i sagerne T-309/04 og T-317/04 og betaler TV 2/Danmark A/S' og Kongeriget Danmarks omkostninger i disse sager.

5) Union européenne de radio-télévision (EBU), SBS TV A/S, SBS Danish Television Ltd og Viasat Broadcasting UK Ltd bærer hver især deres egne omkostninger i sag T-309/04.

6) SBS TV, SBS Danish Television og Viasat Broadcasting UK bærer hver især deres egne omkostninger såvel i egenskab af parter som i egenskab af intervenienter i sagerne T-329/04 og T-336/04.

7) Viasat Broadcasting UK betaler en tiendedel af Kommissionens, TV 2/Danmark A/S', Kongeriget Danmarks og EBU's omkostninger i sag T-329/04.

8) SBS TV og SBS Danish Television betaler en tiendedel af Kommissionens, TV 2/Danmark A/S', Kongeriget Danmarks og EBU's omkostninger i sag T-336/04.

9) Kommissionen, TV 2/Danmark A/S, Kongeriget Danmark og EBU bærer hver især ni tiendedele af deres egne omkostninger i sagerne T-329/04 og T-336/04.

(1) EUT C 262 af 23.10.2004.